آمریکا خاریجی ایشلر باخانلیغی سؤزجوسو هدر ناوئرت، تورکیه ایله اولان پروبلئملرین حلینه یؤنه‌لیک دانیشیقلارین داوام ائتدیگینی بیلدیردی.
سؤزچوسو ناوئرت، باشقانلیغینی خاریجی ایشلر باخان یاردیمچیسی سدات اؤنالین ائتدیگی ۹ نفرلیک تورک هیاتی ایله آمریکا خاریجی ایشلر باخانی کؤمک‌چی‌سی جان سولیوانین باشقانلیغینی ائتدیگی آمریکا هیاتی آراسین‌داکی گؤروشمه‌یه دایر یازی‌لی آچیقلاما وئردی.
وئریلن قیسا آچیقلامادا،
"تورک یئتکیلیلری ایله علاوه گؤروشلر گئچیردیک. دانیشیقلار داوام ائدیر" ایفاده‌سینه یئر وئریلدی.
ناوئرت آچیقلاماسین‌دا،
"دیش ایشلری باخان یاردیمچیسی جان سولیوان، تورک خاریجی ایشلر باخانی یاردیمچیسی ائلچی سدات اؤنال ایله گؤروشدو. ایکی‌لی، (تورکیه‌ده، ائو حبسین‌ده اولان) کشیش برونسون، دا داخیل ایکی‌لی ایلیشکی‌لری ایلگیلندیرن بیر چوخ قونونو اله آلدی" ایفاده‌لرینه یئر وئردی.
هیاتین، آمریکا خاریجی ایشلر باخانلیغیندا سحر ساعاتلارین‌داکی ایلک گؤروشو تخمیناً ۵۰ دقیقه سورموشدو.
تورک هیاتین‌ده خاریجی ایشلر باخانلیغی، عدالت باخانلیغی ایله خزانه و مالیه باخانلیغیندان اوچ نماینده‌نین اولدوغو قید ائدیلمیشدی.
تورک هیاتینین گؤروشلرینه تورکیه‌نین واشینگتون ائلچیسی سردار قیلیچ دا مشایعت ائتمیشدی.
